OpenLLM-France/wikimedia huggingface dataset:
# Munster (desambiguació)

«Munster» té aquests significats:
* Toponímia:
** Munster, la més meridional de les províncies històriques d'Irlanda.
** Muhlbach-sur-Munster, municipi francès de la regió d'Alsàcia, al departament de l'Alt Rin.
** Munster (Alt Rin), municipi francès de la regió d'Alsàcia, al departament de l'Alt Rin.
** Cantó de Munster, divisió administrativa francesa del departament de l'Alt Rin.
** Luttenbach-près-Munster, municipi francès a la regió d'Alsàcia, departament de l'Alt Rin
** Münster, ciutat del Land de Rin del Nord - Westfàlia, Alemanya.
* Munster (dialecte), dialecte del gaèlic irlandès originari del comtat de Munster.
* Munster (formatge) o munster-géromé, formatge de l'est de la França.
* Tractats de Münster i Osnabrück o Pau de Westfàlia, sèrie de tractats que van acabar la Guerra dels Trenta Anys.
* Sebastian Münster, (1488, Nieder-Ingelheim am Rhein - 1552, Basilea), gran estudiós de la llengua hebrea i cosmògraf.
# Colibrí ermità becserrat

El colibrí ermità becserrat (Ramphodon naevius) és un ocell de la subafamília dels fetornitins (Phaethornithinae), dins la família dels troquílids (Trochilidae). És l'única espècie del gènere Ramphodon (Lesson, R, 1830). Habita els boscos de les terres baixes del sud-est del Brasil.

## Referències

* ↑ «Colibrí ermità becserrat». Cercaterm. TERMCAT, Centre de Terminologia. Rev. 11 octubre 2024(català)
# Distribucions t plegada i mitja t

En estadístiques, les distribucions t plegada i mitja t es deriven de la distribució t de Student prenent els valors absoluts de les variables. Això és anàleg a les distribucions estadístiques normals plegades i mitjanes que es deriven de la distribució normal.

## Definicions

La distribució t plegada no estandarditzada és la distribució del valor absolut de la distribució t no estandarditzada amb $\nu$ graus de llibertat; la seva funció de densitat de probabilitat ve donada per
$g\left(x\right)\;=\;{\frac {\Gamma \left({\frac {\nu +1}{2}}\right)}{\Gamma \left({\frac {\nu }{2}}\right){\sqrt {\nu \pi \sigma ^{2}}}}}\left\lbrace \left[1+{\frac {1}{\nu }}{\frac {\left(x-\mu \right)^{2}}{\sigma ^{2}}}\right]^{-{\frac {\nu +1}{2}}}+\left[1+{\frac {1}{\nu }}{\frac {\left(x+\mu \right)^{2}}{\sigma ^{2}}}\right]^{-{\frac {\nu +1}{2}}}\right\rbrace \qquad ({\mbox{per}}\quad x\geq 0)$
La distribució de mitja t resulta com el cas especial de $\mu =0$, i la versió estandarditzada com el cas especial de $\sigma =1$.
Si $\mu =0$, la distribució t plegada es redueix al cas especial de la distribució mitja t. Aleshores, la seva funció de densitat de probabilitat es simplifica a
$g\left(x\right)\;=\;{\frac {2\;\Gamma \left({\frac {\nu +1}{2}}\right)}{\Gamma \left({\frac {\nu }{2}}\right){\sqrt {\nu \pi \sigma ^{2}}}}}\left(1+{\frac {1}{\nu }}{\frac {x^{2}}{\sigma ^{2}}}\right)^{-{\frac {\nu +1}{2}}}\qquad ({\mbox{per}}\quad x\geq 0)$
Els dos primers moments de la distribució de mitja t (expectativa i variància) estan donats per:
$\operatorname {E} [X]\;=\;2\sigma {\sqrt {\frac {\nu }{\pi }}}{\frac {\Gamma ({\frac {\nu +1}{2}})}{\Gamma ({\frac {\nu }{2}})\,(\nu -1)}}\qquad {\mbox{per}}\quad \nu >1$
i
$\operatorname {Var} (X)\;=\;\sigma ^{2}\left({\frac {\nu }{\nu -2}}-{\frac {4\nu }{\pi (\nu -1)^{2}}}\left({\frac {\Gamma ({\frac {\nu +1}{2}})}{\Gamma ({\frac {\nu }{2}})}}\right)^{2}\right)\qquad {\mbox{per}}\quad \nu >2$

## Referències

* ↑ Galarza, Christian E.; Lin, Tsung-I; Wang, Wan-Lun; Lachos, Víctor H. «On moments of folded and truncated multivariate Student-t distributions based on recurrence relations» (en anglès). Metrika, 84, 6, 01-08-2021, pàg. 825–850. DOI: 10.1007/s00184-020-00802-1. ISSN: 1435-926X.
* ↑ «Truncated and folded distributions — NumPyro documentation» (en anglès). https://num.pyro.ai/.+[Consulta: 8 juliol 2023].
* ↑ «Folded and log-folded-t distributions as models for insurance loss data» (en anglès). https://www.tandfonline.com.+[Consulta: 8 juliol 2023].
* ↑ «RhymeZone: Use folded t and half t distributions in a sentence» (en anglès). https://www.rhymezone.com.+[Consulta: 8 juliol 2023].
# Al-Hamadhani (cràter)

Al-Hamadhani és un cràter d'impacte de 164 km de diàmetre de Mercuri. Porta el nom de l'escriptor àrab Al-Hamadhaní (967-1007), i el seu nom va ser aprovat per la Unió Astronòmica Internacional el 1979.

## Referències

* 1 2 «Al-Hamadhani». Gazetteer of Planetary Nomenclature. United States Geological Survey, 07-10-2016. [Consulta: 17 març 2017].

## Vegeu també

* Llista de cràters de Mercuri
# Mycroft Holmes

Mycroft Holmes és un personatge fictici creat per Sir Arthur Conan Doyle que apareix a alguns relats de les aventures de Sherlock Holmes, en qualitat del seu germà gran. També té una germana petita, Enola Holmes.
Concretament, Mycroft apareix a "L'intèrpret grec", a "El problema final", a "La casa deshabitada" i a "Els plànols del Bruce-Partington".
Sherlock Holmes no sol fer referències a la seva família, i Watson va quedar sorprès quan un dia el detectiu li comunicà de passada que tenia un germà gran. Va ser a l'aventura de l'intèrpret de grec, quan Mycroft va encomanar un cas al detectiu.
De fet, Holmes va admetre davant de Watson que el seu germà posseïa unes qualitats mentals fins i tot superior a les seves, però en preguntar-li el doctor com era que no es dedicava al món del crim, ell li respongué que no posseïa l'energia i l'ambició necessàries per a aquest ofici. A més, Mycroft té uns horaris molt regulars, que no trenca sota cap circumstància, i si algun cop ho ha de fer, se sent molt molest. Com s'esmenta més amunt, Mycroft no té l'energia del seu germà, i de fet només surt de casa per anar al Diogenes Club (ell n'és un dels fundadors), on s'està la major part del seu temps; i només surt del seu club per anar cap a casa seva.
Mycroft Holmes treballa al Govern Britànic. Homes explicà a Watson que havia començat a treballar al Govern en un càrrec provisional, però que amb al temps s'havia convertit en una peça indispensable per a l'administració del país, gràcies a les grans facultats de la seva ment. Ell és l'única persona capaç de coordinar totes les dades dels diferents ministeris, classificar-les i analitzar-les en conjunt, i donar una resposta o prevenció al primer ministre. Sense ell el primer ministre rebria les dades de cada ministeri per separat, sense ser analitzades globalment.
Holmes afirma a The Adventure of the Bruce-Partington Plans que, de fet, hi ha vegades que el govern "és" Mycroft.

## Referències

* ↑ Mycroft Holmes Arxivat 2005-12-11 a Wayback Machine. a sherlockian.net
* ↑ Mycroft Holmes a arthur-conan-doyle.com
* ↑ The adventure of the Greek interpreter
* ↑ Mycroft Holmes a Fanpop.co,
# Acanthoplesiops indicus

Acanthoplesiops indicus és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 5 cm de longitud total.

## Distribució geogràfica

Es troba des de Kenya fins a KwaZulu-Natal (Sud-àfrica), i des de les Seychelles fins a Oman i l'Índia.

## Referències

* ↑ BioLib
* 1 2 FishBase (anglès)

## Bibliografia

* Day, F. 1888. Observations on the fishes of India.--Part I. Proceedings of the Zoological Society of London. 1888 (pt 3): 258-265.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith, M.M., 1986. Acanthoclinidae. p. 541. A M.M. Smith and P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gunther Seiffert

Gunther Seiffert (Oldenburg in Holstein, Alemanya, 18 d'octubre del 1937) va ser un pilot de curses automobilístiques alemany que va arribar a disputar curses de Fórmula 1.

## A la F1

Va debutar a la sisena cursa de la temporada 1962 (la tretzena temporada de la història) del campionat del món de la Fórmula 1, disputant el 5 d'agost del 1962 el GP d'Alemanya al circuit de Nürburgring.
Gunther Seiffert va participar en un total de dues proves puntuables pel campionat de la F1, disputades en dues temporades consecutives (1962 - 1963) no aconseguint classificar-se per disputar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Autosport Team Wolfgang Seidel | Lotus | BRM | HOL | MON | BEL | FRA | GBR | ALE NVQ | ITA | USA | SUD | | - | 0 |
| 1963 | Rhine-Ruhr Racing Team | Lotus | BRM | MON | BEL | HOL | FRA | GBR | ALE | ITA NVS | USA | MEX | SUD | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |

## Referències

* ↑ Brown, Allen. «Gunther Seifert» (en anglès). [Consulta: 28 desembre 2023].
* ↑ «Gunther Seifert • Career & Character Info | Motorsport Database» (en anglès britànic). [Consulta: 28 desembre 2023].
* ↑ «Günther Seiffert | The “forgotten” drivers of F1» (en anglès americà), 26-09-2019. [Consulta: 28 desembre 2023].
* ↑ «Estadísticas e información de Günther Seiffert F1» (en castellà), 11-08-2013. [Consulta: 28 desembre 2023].
# Colibrí emplomallat de Stübel

El colibrí emplomallat de Stübel (Oxypogon stuebelii) és una espècie d'ocell de la família dels troquílids (Trochilidae) que habita zones arbustives de les muntanyes de Colòmbia central.

## Referències

* ↑ «Colibrí emplomallat de Stübel». Avibase - la base de dades mundial d’ocells. Avibase - la base de dades mundial d’ocells. [Consulta: 22 gener 2022].
* ↑ «Buffy Helmetcrest» (en anglès). International Union for Conservation of Nature’s Red List of Threatened Species. [Consulta: 22 gener 2022].
# Lorenzi

Lorenzi és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Estância do Minuano, Lorenzi, Vila Bom Jesus, Vila Lorenzi, Vila Quitandinha, Vila Santa Rita de Cássia, Vila Santo Antônio, Vila Severo, Vila Tavares.

## Galeria de fotos

| São Valentim | Urlândia | Urlândia / Dom Antônio Reis Tomazetti |
| São Valentim | | Tomazetti |
| São Valentim | Pains | Tomazetti Pains |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Distribució

«Distribució» té aquests significats:
* Biologia: Distribució geogràfica
* Informàtica: Distribució de programari, conjunt format pel nucli del sistema operatiu o kernel
* Matemàtiques i estadística:
** Distribució de probabilitat, distribució generada per un model probabilístic per a predir la probabilitat d'un determinat succés o valor d'una variable
** Distribució normal o distribució gaussiana, família de distribucions de probabilitat contínues
** Distribució d'Erlang
** Distribució exponencial
** Distribució de Poisson
** Distribució khi quadrat, distribució de probabilitat contínua
** Distribució gamma, família de distribucions contínues amb dos paràmetres
** Distribució de Weibull, distribució de probabilitat contínua
** Distribució de Cauchy, distribució definida per una funció de densitat de probabilitat
** Distribució t de Student, distribució de probabilitat que estima la mitjana d'una població normalment distribuïda quan la mida de la mostra és petita
** Distribució de Dirac, funció δ(x) que té un valor infinit per a x = 0 i un valor zero a qualsevol altra x
** Distribució de Maxwell-Boltzmann, distribució estadística usada en la física de partícules
* Economia:
** Canal de distribució, circuit a través del qual els productors posen a la disposició dels consumidors els béns produïts
** Centre de distribució, infraestructura logística en què s'emmagatzemen productes i s'embarquen ordres d'eixida per a la seua comercialització
* Mecànica:
** Distribució (mecànica), mecanisme que controla l'operació de les vàlvules, assegurant la correcta successió d'etapes d'un motor
** Distribució Stephenson, mecanisme de distribució àmpliament utilitzat en diferents tipus de màquines de vapor
Viccionari
# Andrei Karpóvitx

Andrei Karpóvitx (Semei, 18 de gener de 1981) és un exfutbolista kazakh de la dècada de 2000.
Fou 49 cops internacional amb la selecció del Kazakhstan. Pel que fa a clubs, defensà els colors de FC Dinamo Moscou i FC Lokomotiv Astana.

## Referències

* ↑ Karpovich joins Titov and Tikhonov Arxivat 2 March 2009$^{[Datemismatch]}$ a Wayback Machine.
* ↑ «Profile at FC Dinamo Moskva site (fcdynamo.ru)». Arxivat de l'original el 2007-07-28. [Consulta: 15 febrer 2019].
* ↑ Andrei Karpóvitx a National-Football-Teams.com (anglès)
* ↑ Andrei Karpóvitx, Fitxa a Soccerway
# Múscul pterigoidal lateral

El múscul pterigoidal lateral (musculus pterygoideus lateralis) o múscul pterigoidal extern (musculus pterygoideus externus), és un múscul que es troba a la fossa zigomàtica. És curt, de forma cònica i el seu vèrtex es troba en l'articulació temporomandibular. Es poden observar dos feixos:
* el feix esfenoidal o superior, a la part horitzontal de la cara externa de l'ala major de l'esfenoide, de la cresta esfenotemporal, i l'ala externa de l'apòfisi pterigoidal.
* el feix pterigoidal o inferior que s'origina en l'ala externa de l'apòfisi pterigoidal, en l'apòfisi piramidal del palatí i en la tuberositat del maxil·lar.
Tots dos feixos convergeixen cap a fora i acaben per fondre's en inserir-se en la part interna del coll del còndil de la mandíbula, a la càpsula corresponent del menisc interarticular de l'articulació temporomandibular.
Està innervat per la branca del maxil·lar inferior (V/3), tercera branca del nervi trigemin.

## Acció

És l'encarregat de la protrusió i els moviments de lateralitat de la mandíbula. Els dos feixos musculars del pterigoidal lateral, funcionen de forma independent l'un de l'altre. Així el feix superior es contrau quan hi ha tancament masticatori, juntament amb el múscul temporal quan es realitza un moviment lateral, mentre que a l'altre costat apareixerà contracció simultània del ventre inferior. Els trastorns oclusius afecten el seu funcionament portant-ho a contractures musculars; o, també, poden desplaçar el còndil de la mandíbula de la fossa articular de l'os temporal i ocasionar una disfunció temporomandibular.

## Notes

* ↑ Segons el TermCat, Centre de Terminologia. Diccionari d'anatomia. Barcelona: Fundació Barcelona, 1993, 435 p. (Diccionaris terminològics) ISBN 84-88169-06-X. La Terminologia Anatomica recull dos músculs: musculus pterygoideus externus i musculus pterygoideus lateralis. En el Diccionari enciclopèdic de medicina no es contempla el múscul pterigoidal lateral i el TermCat, a l'inrevés, recull el pterigoidal lateral però no el pterigoidal extern. Sembla que ambdues denominacions són correctes però el TERMCAT i altres viquipèdies prioritzen la denominació pterigoidal lateral.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Os esfenoide. Superícies anterior i inferior.
* Mandíbula. Surperfície interior.
* Distribució dels nervis maxil·lar i mandibular, i el gangli submaxil·lar.

## Enllaços externs

* LUC lpte
* RocheLexicon: 25420.000-1 Arxivat 2014-01-01 a Wayback Machine..
* Secció transversal del múscul pterigoidal lateral a tufts.edu. Arxivat 2000-12-12 a Wayback Machine.
# Dionís de Corint

Dionís o Dionisi de Corint és el nom dels següents personatges:
* Dionisi de Corint, poeta èpic
* Dionís de Corint, bisbe de Corint
# Colibrí emplomallat septentrional

El colibrí emplomallat septentrional (Stephanoxis lalandi) és una espècie d'ocell de la família dels troquílids (Trochilidae) que habita garrigues i sabanes al sud-est del Brasil.

## Referències

* ↑ «Colibrí emplomallat septentrional». Cercaterm. TERMCAT, Centre de Terminologia. Rev. 11 octubre 2024(català)
# Lorenzo Alcaraz Segura

Lorenzo Alcaraz Segura (mort a Mèxic l'any 1973) va ser un matemàtic i professor espanyol. Es va exiliar a Mèxic després de la Guerra Civil espanyola, i allí va ser cofundador, secretari, administrador, director (1957-1973) i professor de l'Academia Hispano-Mexicana, centre laic i coeducatiu fundat el 1940 i on s'impartien classes de secundària i preparatòria, enginyeria en les seues diverses rames i arquitectura.

## L'Acadèmia

Oferia els serveis de secundària, preparatòria, laboratoris, tallers, biblioteca, servei mèdic, internat, mig internat, residència per a estudiants, etc. i en el seu primer any comptava amb quasi 200 alumnes, la major part d'ells espanyols. A l'acadèmia també van acudir els fills de molts mexicans, entre ells fills de polítics i intel·lectuals que simpatitzaven amb les idees lliberals de l'acadèmia. A mitjans dels anys 1970, l'Academia va poder obrir la seua pròpia universitat amb les carreres d'Economia, Sociologia, Història, Dret, Administració, Turisme, Legislació Fiscal amb quatre rames: Duanes, Relacions Internacionals, Crèdit i Finances i Llicenciatura d'Assegurances.

## Obres

* Los niños (un libro para los grandes): consideraciones sobre la primera educación y la primera instrucción Cáceres: s. n., 1923 (Imprenta Moderna)
* Cálculos financieros. Mèxic: Fondo de Cultura Económica, 1958.
* Cálculos mercantiles (amb Miguel A. Miranda). Mèxic: Fondo de Cultura Económica, 1954.

## Referències

* ↑ Girona i Albuixec, Albert; Fernanda Mancebo, María. El exilio valenciano en América. Obra y memoria. Universitat de València, 1995, p. 100. ISBN 8437023122.
# Dolmen del Pujolet

El Dolmen del Pujolet és un dolmen del terme comunal d'Èguet, de l'Alta Cerdanya, a la Catalunya del Nord.
Està situat a 1.649,9 m alt a ran mateix del poble, al costat de llevant de la carretera D - 10f, la Ruta de Cerdanya, a ponent de la partida del Pujolet.

## Vegeu també

* Llista de monuments megalítics dels Pirineus Orientals

## Referències

* ↑ El Dolmen del Pujalet en els ortofotomapes de l'IGN

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «53 - Èguet». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Mañé, Antoni; Vidal, Lluís; Vila, Carme. Guia dels monuments megalítics de la Cerdanya. Barcelona: Publicacions de l'Abadia de Montserrat, 2006 (Guies del Centre Excursionista de Catalunya. Prehistòria i arqueologia). ISBN 84-8415-829-2.
* Ponsich, Pere; Lloret, Teresa; Gual, Raimon. «Èguet». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* Pàgina web de Dòlmens i menhirs Pilar
# NBB

NBB té els següents significats:
* Napar Buru Batzar, consell territorial del Partit Nacionalista Basc a Navarra
* Banc Nacional de Bèlgica (del seu nom en neerlandès Nationale Bank van België), banc central de Bèlgica
* National Bank of Bahrain, banc comercial de Bahrain
# Dona Morta

«Dona Morta» té aquests significats:
* Clot de la Dona Morta, Pallars Jussà
* Coll de la Dona Morta, Maçanet de Cabrenys, Alt Empordà
* Coll de la Dona Morta, La Jonquera, Alt Empordà
* Fondo de la Dona Morta, Urgell
* Font de la Dona Morta, Roses, Alt Empordà
* Pla de Dona Morta, Vallés Oriental
* Serra de la Dona Morta, Vallserena, Vallés Oriental
* Serrat de la Dona Morta, les Lloses, Ripollés
* Turó de la Dona Morta, la Selva
* La Dona Morta, la Selva

## Vegeu també

* La Mujer Muerta, província de Segòvia, Sistema Central
* La Noyée, Quebec
* Dona Dorment
# Hakea laurina

Hakea laurina és una espècie d'angiosperma de la família de les proteàcies (Proteaceae) originària del sud-oest d'Austràlia, però que es cultiva a altres punts d'aquest país on és molt apreciada.

## Descripció

Hakea laurina és un arbust d'uns 6 metres d'alçada, de creixement ràpid que fa una capçada compacta i arrodonida. Té una capacitat d'expandir-se uns 3 metres. Les fulles són d'un color blau-verd, són simples i ben formades. Tenen unes mides de fins a 15 cm de llarg.
Les flors semblen uns coixinets (d'aquí ve el nom comú en anglès "pin-cushion hakea", que significa buirac, coixinet de les agulles). .El més visible són els estams d'un color groc o crema cap a rosat a mesura que envelleixen. El període de floració és a la tardor i hivern. El fruit és llenyós, dur i resta a les branques.

## Cultiu

Els millors exemplars creixen en llits oberts de sòls lleugers, regats però ben drenats. En ple sol l'espècie forma un arbust vertical amb un disseny compacte, cap arrodonit i de manera uniforme cada any. Espècimens de 20 anys en zones de poca ombra són més aviat prims i escàs i en aquesta posició no floreixen o no ho fan regularment. D'altres, morts de fam en els primers anys, són més petits i mai han florit.

## Taxonomia

Hakea laurina va ser descrita per Brown, Robert i publicada a Supplementum primum prodromi florae Novae Hollandiae 29. 1830. (Suppl. Prodr. Fl. Nov. Holl.).

## Etimologia

* Hakea: el nom genèric és en referència a Baron Christian Ludwig von Hake (1745 - 1818), va ser un horticultor alemany, un dels patrons de la botànica.
* laurina: epítet específic que significa semblant al llorer (Laurus nobilis) i fa referència a les seves fulles semblants a les del llorer.

## Referències

* ↑ «Hakea laurina a EOL» (en anglès). [Consulta: 14 maig 2015].
* ↑ «Hakea laurina a The Plant List» (en anglès). [Consulta: 14 maig 2015].
* ↑ http://www.environment.gov.au/epbc/notices/assessments/2010/5410/recon-attach-part-05-p59-76.pdf
* ↑ «buirac | diccionari.cat». [Consulta: 17 juliol 2022].
* ↑ Australian National Botanic Gardens, Parks Australia. «Hakea laurina - Growing Native Plants» (en anglès). [Consulta: 17 juliol 2022].
* ↑ «Hakea laurina». Tropicos.org. Missouri Botanical Garden. [Consulta: 14 maig 2015].
* ↑ Gledhill, David. «Glosari». A: The Names of Plants (en anglés). 4a ed.. United States of America: Cambridge, 2008, p. 189. ISBN 9780521685535.
# Cluvi

Cluvi (en llatí Cluvius) era el nom d'una família de la Campània.
Personatges destacats van ser:
* Gai Cluvi Saxula, pretor el 175 aC
* Espuri Cluvi, pretor el 172 aC
* Gai Cluvi (Caius Cluvius) legat del cònsol Luci Emili Paul·le a Macedònia l'any 168 aC.
* Gai Cluvi (Caius Cluvius), Cavaller romà contemporani de Ciceró, que va actuar com a jutge en un afer entre Gai Fanni Querea i Quint Flavi, l'any 76 aC.
* Marc Cluvi, banquer de Puteoli
* Gai Cluvi, cònsol sufecte el 29 aC
* Marc Cluvi Ruf, cònsol sufecte l'any 45

## Referències

* ↑ [https://quod.lib.umich.edu/m/moa/acl3129.0001.001/822?rgn=full+text;view=image;q1=CluviiSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 807. ]
* ↑ Titus Livi. Ab Urbe Condita XLIV,40
* ↑ Ciceró. Pro Roscio Amerino XIV,14-16
# Lorenzana

Lorenzana és un antic municipi situat al territori de la província de Pisa, a la regió de la Toscana, (Itàlia).
Lorenzana limitava amb els municipis de Casciana Terme, Crespina, Fauglia, Lari, Orciano Pisano i Santa Luce.
L'1 de gener 2014 es va fusionar amb el municipi de Crespina creant així el nou municipi de Crespina Lorenzana, del qual actualment és una frazione.

## Galeria

* Vista de Lorenzana